Răspunsul surprinzător al lui Cristiano Ronaldo când a fost întrebat despre favorita la Champions League
Sferturile de finală din UEFA Champions League propun o serie de dueluri incendiare, în cea mai importantă competiție dintre cluburi.
Pentru al treilea sezon consecutiv, Real Madrid și Manchester City sunt adversare, în timp ce PSG înfruntă FC Barcelona.
În cadrul unei conferințe de presă, Cristiano Ronaldo a fost întrebat despre favorita la câștigarea trofeului, răspunsul portughezului fiind unul neașteptat.
"Manchester City are o șansă bună la victorie, din nou. Favorite? City, Real, Bayern...
City a fost extraordinară. Felicitări pentru sezonul trecut. Jucători, antrenori. Superb. În sfârșit au câștigat Champions League, probabil meritau și acum doi ani. Este o plăcere să-i urmăresc", a declarat Cristiano Ronaldo, potrivit SportBible.
Reacția lui Pep Guardiola înainte de Real Madrid - Manchester City
Pep Guardiola a susținut o conferință de presă la scurt timp după tragerea la sorți. Antrenorul lui City i-a numit pe cei de la Real Madrid "regii competiției" și a remarcat numeroasele întâlniri dintre cele două formații.
"Nu avem altă opțiune. Se pare că deja devine o tradiție, trei ani la rând jucăm împotriva aceleiași echipe, împotriva regilor acestei competiții. Sper că vom fi într-un moment bun la momentul respectiv. Mai sunt câteva săptămâni până la meciul tur de la Madrid, vom vedea", a spus Pep Guardiola.
Programul din sferturile UEFA Champions League
- marți, 9 aprilie, ora 22:00: Arsenal - Bayern și Real Madrid - Manchester City
- miercuri, 10 aprilie, ora 22:00: Atletico Madrid - Borussia Dortmund și PSG - Barcelona
- marți, 16 aprilie, ora 22:00: Borussia Dortmund - Atletico Madrid și Barcelona - PSG
- miercuri, 17 aprilie, ora 22:00: Bayern - Arsenal și Manchester City - Real Madrid
Urmăriți SPORT.RO și pe Google News